Predkladacia správa

 
Dňa 1. marca 2009 sa v Bruseli uskutoční mimoriadne zasadnutie Európskej rady, ktoré zvolal predseda Európskej rady, predseda vlády ČR Mirek Topolánek. 
 
Témou neformálneho stretnutia vo forme pracovného obeda bude problematika aktuálnej hospodárskej a finančnej situácie. Neformálna diskusia bude prípravou EÚ na pravidelné zasadnutie Európskej rady plánované na 19. – 20. marca 2009 v Bruseli, na ktorom bude o. i. vyhodnotená implementácia Európskeho plánu obnovy prijatého na najvyššej úrovni v decembri 2008.  
 
Návrh zloženia delegácie bol zostavený v spolupráci s Úradom vlády SR. Konečné zloženie delegácie určí predseda vlády SR.
 
            Preprava členov delegácie bude zabezpečená leteckým špeciálom SR.